Kir

Kir er en cocktail som lages av crème de cassis (solbærlikør) og hvitvin.

Drinken er populær i Frankrike, der den vanligvis nytes som en apéritif før et måltid. Opprinnelig ble den laget med hvitvin laget av aligoté-druen fra Bourgogne, men i dag fås den i lokale utgaver med forskjellige viner fra hele Frankrike.

Den er oppkalt etter Félix Kir (1876–1968), som var borgermester i Dijon i Bourgogne og gjerne serverte drinken når han hadde offisielt besøk.

Forskjellige varianter

I tillegg til den opprinnelige Kir kan man få en rekke forskjellige varianter:

 Kir Royal lages med champagne
 Kir Pétillant lages med musserende vin
 Cardinal lages med rødvin i stedet for hvitvin
 Kir Imperial lages med bringebærlikør i stedet for solbær, og med champagne
 Kir Normand lages med sider fra Normandie i stedet for vin
 Kir Breton lages med sider fra Bretagne i stedet for vin
 Cidre Royal lages med sider i stedet for vin, samt calvados

Kategori:Cocktailer